Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: rendeletre. Ezt a rendeletet a 35/1995. (IV. 5.) Korm. rendelet hatályon kívül helyezte. A kormányrendelet rendelkezéseivel összhangban kellett módosítani a szolgáltatónak az üzletszabályzatot. A jogszabály rendelkezéseivel ellentétes
Paragraph Index: 899

13. § (1) bek.] összefüggésben az olyan szabályozáson alapuló gyakorlat, amely a ténylegesen képződő szemét mennyiségétől független számítási alapra támaszkodik, mivel lehetetlenné teszi a szolgáltatás valóságos értékének megállapítását. III. A diszkrimináció tilalmába ütközik (Alk. 70/A. §) és azzal összefüggésben alkotmányos jogokkal kapcsolatos visszásságot okoz a közüzemi szolgáltató, ha a település meghatározott részéről — az irányadó önkormányzati rendelet szabályaira tekintettel — indoklás nélkül magasabb díjért szállítja el a szemetet, mint a település többi részéről. Teljes szöveg: 3.2. alfejezetben. OBH 6987/1998. Nem okoz alkotmányos jogokkal kapcsolatos visszásságot a piacgazdaságra vonatkozó rendelkezésből fakadó szerződési szabadság követelményével [Alkotmány 9. § (1) bek.] összefüggésben a telefontársaság, a telefon-előfizetési díj alkalmazásával, mert a díjért ellenszolgáltatást nyújt. A panaszos a telefontársaságok által felszámított előfizetési díjak alkalmazását sérelmezve fordult az Országgyűlési Biztosok Hivatalához. Beadványában előadta, hogy véleménye szerint a telefontársaságok az előfizetési díjért nem nyújtanak ellenszolgáltatást, ezért az előfizetési díj tisztességtelen, ráadásul egyoldalúan meghatározott szerződési feltételnek minősül. A panaszos által beküldött számlamásolatokból az állampolgári jogok országgyűlési biztosának 2000/88/II. szám általános helyettese megállapította, hogy a panaszossal szerződéses viszonyban álló mobiltelefon-szolgáltató által megállapított díjtételek között az egyik tételcsoportot a havi előfizetési díjak jelentik. A vizsgálat elsősorban annak megállapítására irányult, hogy a telefontársaságok által egyoldalúan meghatározott előfizetési díjak a Ptk. 201. §-a

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes